Super12: dis aarde toe vir Progress - Maroela Media
Albei spanne het met oorwinnings weggespring en die Uitenhaagse span het sy Grens-teenstander 77-0 oorweldig.
Hy kan egter Saterdag `n geheel en al ander uitdaging teen Spring Rose te wagte wees en dit sal waarskynlik `n naelbytuitslag oplewer.
Winter Rose sal hoop om teen Berlin Tigers, ook van Grens, met `n goeie herstelpoging vorendag te kom.
Groep B lyk al hoe meer na die reeks se “groep van die dood” en die tweede ronde sal genadeloos wees.
Verlede jaar se naaswenner, Gardens, was effens vinniger uit die wegspringblokke toe hy die verdedigende kampioen, Oos-Londen Polisie, 13-5 geklop het, maar reis Saterdag Oos-Londen toe vir `n beproewende kragmeting teen Buffalo.
Buffs het die knie teen die Grahamstadse Brumbies gebuig, en speel Saterdag met die wete dat nog `n nederlaag hom sy kans in die uitspeelronde sal laat verbeur.
Die Brumbies steek ook die Visrivier oor, en met alles op die spel, kan hy hom maar gereedmaak vir `n weerslag van Oos-Londen Polisie se kant af.
Groep C se eersteronde-wenners, Park (Port Elizabeth) en Trying Stars (Alexandria), sê mekaar die stryd in `n sleutelbepaling op Londtpark aan. Die wenspan sal `n goeie kans hê om in die kwarteeindronde te speel.
Trying Stars was die verrassingspakkie verlede jaar in die OP se Grootuitdaagreeks en hy sal vanjaar moet toon dat hy kan bybly. Dit sal nie maklik teen die tradisioneel sterk Park-span gaan nie.
Groep A: Spring Rose teen Progress, Berlin Tigers teen Winter Rose
Groep B: EL Police teen Brumbies, Buffalos teen Gardens
Groep C: Park teen Trying Stars, Walter Sisulu University teen Breakers
(Berig deur OPRU verskaf.)